Δημοσίευση αιτήσεως καταχωρίσεως κατά την έννοια του άρθρου 8 παράγραφος 1 δεύτερο εδάφιο του κανονισμού (ΕΟΚ) αριθ. 2082/92 για τις βεβαιώσεις των γεωργικών προϊόντων και των τροφίμων

(2002/C 63/06)

Η δημοσίευση αυτή παρέχει το δικαίωμα υποβολής ενστάσεως κατά την έννοια των άρθρων 8 και 9 του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους εντός προθεσμίας πέντε μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως τα σημεία 4.2, 4.3 και 4.4, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2082/92.

ΑΙΤΗΣΗ ΚΑΤΑΧΩΡΗΣΗΣ ΠΙΣΤΟΠΟΙΗΤΙΚΟΥ ΙΔΙΟΤΥΠΙΑΣ

ΚΑΝΟΝΙΣΜΟΣ (ΕΟΚ) αριθ. 2082/92 ΤΟΥ ΣΥΜΒΟΥΛΙΟΥ

Εθνικός αριθμός φακέλλου: -

1. Αρμόδια εθνική αρχή Ονομασία: Υπουργείο τροφίμων, δασικών και γεωργικών τιορων Ministero delle Politiche agricole e forestali

Διεύθυνση: Via XX Settembre, 20, I-00187 Roma

Τηλέφωνο: (39-06) 46 65 51 09

Φαξ: (39-06) 42 01 31 26.

2. Αιτούσα ομάδα:

2.1. Ονομασία: Εθνικός Σύνδεσμος πλήρους παρθένου μελιού

(Associazione nazionale per il miele vergine integrale)

2.2. Διεύθυνση: Έδρα: Piazza XX Settembre, 3, I-40024 Castel San Pietro Terme (Bologna)

Διοικητική έδρα: Via Reggio, 8, I-10153 Torino

τηλέφωνο και φαξ (39-011) 248 23 39.

2.3. Σύνθεση: 4 περιφερειακοί συνεταιρισμοί παραγωγών, 1 εθνικός σύνδεσμος συνεταιρισμών παραγωγών, 1 εθνική ένωση συνδέσμων παραγωγών, 15 επιχειρήσεις παραγωγών/μεταποιητών.

3. Τύπος του προϊόντος: διάφορα (IV, 12)

4. Περιγραφή των προδιαγραφών (σύνοψη των όρων του άρθρου 6 παράγραφος 2):

4.1. Ονομασία: Miele Vergine Integrale.

4.2. Μέθοδος παραγωγής: Το μέλι παράγεται σε λειτουργικές κυψέλες (με κινητή κερήθρα) οι οποίες αναπτύσσονται κάθετα, σε κερήθρες με δεύτερο επίπεδο οι οποίες στερούνται θαλάμου επώασης ή γύρεως, το οποίο λαμβάνεται από τις κερήθρες μόνον με μηχανικό τρόπο, αφαιρείται με φυγοκέντριση και καθαρίζεται με μετάγγιση και/ή διύθηση, σε χώρους των οποίων η σχετική υγρασία είναι κατώτερη από 60 %. Υφίστανται περιορισμοί στη χρησιμοποίηση του καπνού, στην τοποθέτηση των μελισσοκομείων και στις διαδικασίες αφαίρεσης της υγρασίας. Όσον αφορά την προετοιμασία για την αγορά επιτρέπονται αποκλειστικά και μόνο τεχνολογικές ενέργειες παραδοσιακού χαρακτήρα οι οποίες δεν αλλοιώνουν τα χαρακτηριστικά συστατικά του μελιού το οποίο μόλις έχει αφαιρεθεί και δεν θίγουν την φυσική διαδικασία εξέλιξης της κρυστάλλωσης: ειδικότερα, είναι περιορισμένες οι ενέργειες οι οποίες διεξάγονται σε θερμοκρασίες ανώτερες των 25 °C. Απαγορεύεται η θέρμανση σε θερμοκρασία ανώτερη από 40 °C και το μέλι δεν παραμένει σε θερμοκρασίες 25 με 32 °C περισσότερο από 30 ημέρες, σε θερμοκρασίες 32 με 38 °C περισσότερο από 7 ημέρες και σε θερμοκρασίες μεταξύ 38 και 40 °C περισσότερο από 72 ώρες. Η διατήρηση πριν τεθεί στην κατανάλωση γίνεται σε θερμοκρασία η οποία δεν είναι ανώτερη από 25 °C. Το προϊόν τίθεται σε κατανάλωση εντός 24 μηνών από την ημερομηνία κατά την οποία παρήχθη.

4.3. Παραδοσιακός χαρακτήρας: Το πλήρες παρθένο μέλι αποτελεί το καλύτερο προϊόν το οποίο ήταν διαθέσιμο πριν την εφαρμογή βιομηχανικών τεχνολογιών σχετικών με το μέλι. Η απουσία θερμικών επεξεργασιών σε υψηλή θερμοκρασία η οποία χαρακτηρίζει το πλήρες παρθένο μέλι επιτρέπει, για ένα διάστημα, να διατηρεί τα απαιτούμενα φυσικοχημικά και οργανοληπτικά χαρακτηριστικά του και την άμεση αναγνώρισή του από τον καταναλωτή. Η ονομασία "πλήρες παρθένο μέλι" ανάγεται στην εποχή των εννοιών των σχετικών με την παρθενικότητα του μελιού (καθαρό και φυσικό) και την πληρότητά του (δίχως αφαίρεση ή προσθήκη συστατικών ούτε τροποποίησή των).

4.4. Περιγραφή του προϊόντος: Το πλήρες παρθένο μέλι παρουσιάζει οργανοληπτικά χαρακτηριστικά τα οποία ανταποκρίνονται αποκλειστικά στη φυσική του προέλευση παρουσιάζεται στην φυσική του κατάσταση η οποία ανταποκρίνεται στην σύνθεσή του, την εποχιακή περίοδο και τις προδιαγραφές. Προσδιορίζεται από φυσικοχημικές ποιοτικές απαιτήσεις περισσότερο αυστηρές σε σχέση με τις ευρωπαϊκές προδιαγραφές (μεγίστη υγρασία 18 % και μέγιστη υδρομεθυλγουργουλόλη 25 mg/kg). Προσδιορίζονται τα οργανοληπτικά χαρακτηριστικά, τα μελισσολογικά και φυσικοχημικά 14 ειδών πλήρους παρθένου μελιού προερχομένου από ένα μόνο άνθος.

4.5. Ελάχιστες απαιτήσεις και διαδικασίες ελέγχου από τις οποίες εξαρτάται ο ιδιότυπος χαρακτήρας: Ο έλεγχος συνίσταται ουσιαστικά στην διαπίστωση των αναλυτικών οργανοληπτικών, μελισσολογικών και φυσικοχημικών στοιχείων του πλήρους παρθένου μελιού, το οποίο λαμβάνεται οποιαδήποτε στιγμή μετά την μελιτοεξαγωγή. Στην περιγραφή των προδιαγραφών επισυνάπτεται πίνακας των αναγκαίων μεθόδων ανάλυσης για τον έλεγχο.

5. Αίτηση καταχώρησης σύμφωνα με το άρθρο 13 παράγραφος 2: Η ένωση ζητά την προστασία του ονόματος του εν λόγω γεωργικού προϊόντος, σύμφωνα με το άρθρο 13 παράγραφος 2 στοιχείο α). Η προστασία ζητείται σε όλες τις επίσημες γλώσσες.

Αριθ. ΕΚ: G/IT/0002/95.01.12.

Ημερομηνία παραλαβής του φακέλου: 26 Μαρτίου 2000.